ຣັດເຊຍ ຮຽກຮ້ອງ ໃຫ້ຍຸດຕິ ວິກິດການ ໃນຊີເຣຍ (ສະໄລດ໌)
ລັດຖະມົນຕີກະຊວງການຕ່າງປະເທດ ຣັດເຊຍ ກ່າວໃນວັນພຸດມື້ນີ້ວ່າ ທັງຝ່າຍລັດຖະບານ ແລະຝ່າຍພວກກະບົດ ບໍ່ສາມາດ ທີ່ຈະດໍາເນີນການແກ້ໄຂບັນຫາ ທາງທະຫານໄດ້.
ຣັດເຊຍຮຽກຮ້ອງໃຫ້ຍຸດຕິວິກິດການຢູ່ໃນຊີເຣຍ ທີ່ມີມາໄດ້ ເກືອບສອງປີແລ້ວ ນັ້ນລົງ ທ່ານ Sergei Lavrov ລັດຖະມົນຕີກະຊວງການຕ່າງປະເທດ ຣັດເຊຍກ່າວ ໃນວັນພຸດມື້ນີ້ ລຸນຫລັງທີ່ໄດ້ພົບປະກັບບັນ ດານັກການທູດອາຣັບໃນກຸງມົສກູວ່າ ທັງຝ່າຍລັດຖະບານ ແລະຝ່າຍພວກກະບົດ ບໍ່ສາມາດທີ່ຈະດໍາເນີນການແກ້ໄຂ ບັນຫາທາງທະຫານໄດ້ ຊຶ່ງທ່ານເວົ້າວ່າ ສະພາບການເຊັ່ນ ນັ້ນ ແມ່ນເສັ້ນທາງກ້າວໄປສູ່ການທໍາລາຍຊຶ່ງກັນແລະກັນ ຣັດເຊຍໄດ້ໃຊ້ສິດຢັບຢັ້ງຂອງຕົນ ໃນສະພາຄວາມໝັ້ນຄົງ ຂອງສະຫະປະຊາ ຊາດ ເພື່ອຄັດຄ້ານຕໍ່ຮ່າງຍັດຕິສາມສະ ບັບຕໍ່ຊີເຣຍ, ໂດຍໄດ້ເນັ້ນເຖິງຄວາມຈຳເປັນທີ່ຊີເຣຍ ຈະໄດ້ ຊອກຊ່ອງທາງຍຸດຕິການສູ້ລົບກັນ ໂດຍປາດສະຈາກການແຊກແຊງຂອງຕ່າງປະເທດ ຄໍາເຫັນຂອງທ່ານ Lavrov ໄດ້ມີຂຶ້ນນຶ່ງມື້ ລຸນຫລັງທີ່ພວກກະບົດໄດ້ຍິງປືນຄົກ ໂຈມຕີ ທໍານຽບປະທານາທິບໍດີ Bashar al-Assad ແຫ່ງນຶ່ງໃນນະຄອນຫຼວງ Damascus ການຍິງໂຈມຕີດັ່ງກ່າວ ແມ່ນເປັນເທື່ອທຳອິດທີ່ໄດ້ຮັບການຢືນຢັນຈາກຝ່າຍລັດຖະບານ ວ່າ ໄດ້ຕົກໃສ່ໃກ້ໆກັບທໍານຽບຂອງປະທານາທິບໍດີ ພວກນັກເຄື່ອນໄຫວຍັງໄດ້ລາຍງານວ່າ ມີການໂຈມຕີດ້ວຍລູກສອນໄຟໃນວັນອັງຄານ ວານນີ້ ຢູ່ເມືອງ Aleppo ທາງພາກເໜືອຂອງປະເທດທີ່ໄດ້ສັງຫານ ຢ່າງໜ້ອຍ 31 ຄົນ ອົງການສິ້ງຊອມດ້ານສິດທິມະນຸດທີ່ຕັ້ງຢູ່ອັງກິດເວົ້າວ່າ ປະມານ 140 ຄົນ ເສຍຊີວິດ ໃນການສູ້ລົບກັນຢູ່ທົ່ວຊີເຣຍ ໃນວັນອັງຄານວານນີ້